"JULY NI 4, 2024 AH RG STADIUM AH SIPAI LAK RUNPUI NEIH A NI DAWN","793/2024-2025 Aizawl, 13.06.2024: Indian Army a sipai tang duh tana phase-I paltlang te tan July ni 4-5, 2024 hian Rajiv Gandhi Stadium, Mualpui, Aizawl ah Recruitment Rally neih a ni dawn a. Heta tel thei candidate te chuan an Admit Card leh Rally Notification a tarlan Document kimchang nen hemi ni hian zing dar 4:00 AM ah in report tur a ni. Candidate te hi he rally ah hian 1.6km tlan ah te, physical fitness test dang bakah inteh (physical measurements) leh taksa hriselna ah te endik an ni ang a. Candidate shortlist a tel, Admit Card la hmulo tan Army Recruiting Office, Aizawl ah a ngaihven theih ang. Agniveers recruitment leh rally neih tur chungchanga thuchiang zawk hre duh tan leh, written exam result a candidate shortlist tak te hming hre duh tan officciall website official website www.joinindianarmy.in ah a en theih a ni. He Army Recruitment Rally neih tur chungchanga vawiin khan Aizawl DC Conference Hall-ah Addl. DC Pu Isaac C. Lalrempuia hovin department hrang hrang aiawhte inhmukhawm in, an mawhphurhna theuh te sawiho a ni a. Addl. DC chuan Army Recruitment hi kum ti tum khat neih thin niin, Mizo thalaite tan a hlawm a hna an hmuh theihna kawng a nih avanga a pawimawh thu leh, sawrkar department te pawh hre sipai lak runpui hi a hlawhtlin theih nan tang tlang turin a sawm a ni. Attachment Loading attachment...",Dated: 13 th Jun 24 2:18 PM,https://dipr.mizoram.gov.in/post/july-ni-4-2024-ah-rg-stadium-ah-sipai-lak-runpui-neih-a-ni-dawn